Mida Sa, Enn, aga väga ilusasti välja tood, on rektori valimine. Seal Sa tood oma suhtumise näol hästi välja toimiva  demokraatia põhialuse - teabe vajalikkuse otsuste-valikute tegemiseks. Et valida on mõtet vaid neil, kes teavad eelnevalt valitavaid, mitte mingi propagandamulli põhjal. Selline mõtlemine on aluseks astmeliselt demokraatia teostamisele, valijameeste süsteemile. Valitakse neid, keda tuntakse, keda teatakse olevat piisavalt usaldusväärsed ja targad - keegi ei taha ennast ju teadlikult lolli kätte usaldata. See ongi see test, mida tehakse ilma testimata. Ning need teadlikumad omakorda suudavad valimiskogus  otsustada targemini kodukülas hoopis tundmatute üle - neil on tõenäoliselt mingi ülevaade laiemast olukorrast, iga põllumees või meister ei jõua kõigega kursis olla. Otsedemokraatias asendab tutvuse kaudu testimist aga rahvahääletusega kontrollimise võimalus.